b'\n_START_ARTICLE_\nMark Sampson\n_START_SECTION_\nUra pelaajana\n_START_PARAGRAPH_\nSampsonin ura pelaajana ei ollut kovin hyv\xc3\xa4. H\xc3\xa4n pelasi amat\xc3\xb6\xc3\xb6ritasolla Cardiff Corinthians -seurassa, jossa h\xc3\xa4nen veljens\xc3\xa4 toimi valmentajana. Pelipaikaltaan Sampson oli puolustaja.\n_START_SECTION_\nUra valmentajana\n_START_PARAGRAPH_\nSampson aloitti valmentajanuransa Walesin kakkostasolla pelanneessa Taff\xe2\x80\x99s Welliss\xc3\xa4, jonka valmentajana h\xc3\xa4n toimi vuosina 2008\xe2\x80\x932010. Vuosina 2009\xe2\x80\x932013 Sampson toimi Englannin naisten p\xc3\xa4\xc3\xa4sarjassa pelanneen Bristol City WFC:n p\xc3\xa4\xc3\xa4valmentajana. Joulukuussa 2013 Sampson nimettiin Englannin naisten jalkapallomaajoukkueen p\xc3\xa4\xc3\xa4valmentajaksi. Vuonna 2015 Englanti voitti Kypros Cupin. Saman vuoden MM-kilpailuissa Englanti sijoittui kolmanneksi ja saavutti historiansa ensimm\xc3\xa4isen MM-mitalin.'